పెద్దక్కయ్య (సినిమా)

సాంకేతికవర్గం
 నిర్మాత: తోట సుబ్బారావు
 చిత్రానువాదం, దర్శకత్వం: బి.ఎ.సుబ్బారావు
 కథ: కె.పి.కొట్టార్కర్
 మాటలు: పినిశెట్టి
 పాటలు: సి.నారాయణరెడ్డి, కొసరాజు, శ్రీశ్రీ, ఆరుద్ర, దాశరథి
 పద్యాలు: దాశరథి
 సంగీతం: ఘంటసాల
 నేపథ్య గాయకులు: ఘంటసాల, పి.సుశీల, పి.బి.శ్రీనివాస్, పిఠాపురం
 ఛాయాగ్రహణం: ఎస్.ఎస్.లాల్
 కళ: వాలి
 కూర్పు: బి.గోపాలరావు
 నృత్యం: హీరాలాల్, జెమిని రాజు

తారాగణం

పాటలు
ఈ చిత్రంలోని పాటలకు ఘంటసాల బాణీలు కట్టాడు. 
క్ర.సంపాట రచయిత గాయకులు1"తల్లి దీవించాలి దారి చూపించాలి తోడుగా నీడగా నిలిచి కాపాడాలి"కొసరాజుపి.సుశీల2"చెలియ కురుల నీడ కలదు రవ్వల మేడ" (పద్యం)దాశరథిఘంటసాల3"విరబూసెను వలపుల రోజా నిను కోరెను చల్లని రాజా"దాశరథిఘంటసాల, పి.సుశీల4"ఎదురు చూసే కళ్ళలో ఒదిగి ఉన్నది ఎవ్వరో"సినారెఘంటసాల, పి.సుశీల5"పిక్నిక్ పిక్నిక్ పిక్నిక్ చెకచెకలాడే టెక్నిక్"సినారెఘంటసాల, పి.సుశీల, పి.బి.శ్రీనివాస్6"చూడాలి అక్కను చూడాలి రావాలి ఇంటికి రావాలి"ఆరుద్ర పి.సుశీల7"తోడులేని నీకు ఆ దేవుడే ఉన్నాడు దారిలేని నీవు ఏ దారిని పోతావు"శ్రీశ్రీ ఘంటసాల8"వినవలె నమ్మా మీరు వినవలె నయ్యా"కొసరాజు పిఠాపురం

కథ
మంచికి మారుపేరైన రామయ్య తన నిజాయితీ నిరూపించుకోవడానికి హఠాత్తుగా ఉద్యోగానికి రాజీనామా చేసి ఇంటి ముఖం పడతాడు.అప్పటికే అవసాన స్థితిలో ఉన్న అతని భార్య ఈ వార్త వినకముందే కన్ను మూసింది. పెద్దమ్మాయి కమల తన తల్లికిచ్చిన మాటప్రకారం కన్నతండ్రిని, మిగతా పిల్లల్ని కంటికి రెప్పలా కాపాడుతూ ఆ ఇంటికే తల్లి అయ్యింది. రెండో అమ్మాయి పద్మ ఆనంద్ అండ్ కోలో టెలిఫోన్ ఆపరేటర్‌గా పనిచేస్తోంది. మిగతా పిల్లలందరూ చదువుకుంటున్నారు. పద్మకు అనుకోకుండా ఫోన్ ద్వారా మధు పరిచయమయ్యాడు. ఆ పరిచయమల్లా ప్రణయంగా పరిణమించింది. మధు ఎంత మంచివాడో అతని తండ్రి రమణయ్య అంత చెడ్డవాడు. అన్నపూర్ణమ్మ అనే జమీందారిణి వద్ద రమణయ్య మేనేజరుగా పనిచేస్తుంటాడు.అన్నపూర్ణమ్మకు మధు అంటే చాలా ఇష్టం. ఒకసారి అన్నపూర్ణమ్మ కాలువలో కాలుజారి పడగా కమల రక్షిస్తుంది. ఆనాటి నుండి అన్నపూర్ణమ్మ కమలను తన కన్నబిడ్డలా చూసుకుంటోంది. పద్మ స్నేహితురాలు మేరీకి జాన్‌తో పెళ్లి నిశ్చయించి అతని తండ్రి రామయ్య దగ్గర దాచిన ఐదువందల రూపాయలను అడిగాడు. అతడు దాచిన డబ్బులో నూటయాభైరూపాయలు ఇంటి క్రింద ఖర్చయిందని కమల చెబుతుంది. పద్మ బంగారు గొలుసు తాకట్టు పెట్టి ఆ డబ్బు చెల్లించాల్సి వస్తుంది. మేరీపెళ్ళికి బోసిమెడతో వెళ్ళడం గురించి పద్మ బాధపడుతుంది. ఇది గ్ర్తహించిన కమల అన్నపూర్ణమ్మ ఇంటికి వెళుతుంది. తనకు కావలసిన నగను ఎరువుగా తీసుకుని పని పూర్తి కాగానే రమణయ్యకు ఇవ్వమని చెప్పి అన్నపూర్ణమ్మ తీర్థయాత్రలకు వెళుతుంది. మేరీ పెళ్ళికి వెళ్ళిన పద్మ మెడలోని విలువైన నగను దొంగ దొంగలించి పారిపోతాడు. పోలీసులు వెంటపడితే ఆ దొంగ నగను ఒక పొదలో దాస్తాడు. అది రమణయ్య చూసి ఆ నగ అన్నపూర్ణమ్మదిగా గుర్తించి దాన్ని కాజేస్తాడు. గతిలేక రామయ్య ఆ నగ కోసం తన ఇంటిని తనఖా పెట్టాల్సివస్తుంది. తన వల్లే కుటుంబానికి తీరని కష్టం వచ్చిందని పరాకుతో ఉన్న పద్మ తన యజమాని చెప్పిన మాట వినిపించుకోలేదు. దానితో అతనితో చీవాట్లు తినాల్సి వస్తుంది. పద్మకు బాధ కలిగి ఉద్యోగానికి రాజీనామా చేస్తుంది. తను కూడా మధుతో వస్తానని పద్మ పట్టుపట్టింది. మధు ఆ పని మంచిదికాదని ఎంత చెప్పినా వినిపించుకోలేదు. మధు సరే అనక తప్పలేదు. ఆ రాత్రే పద్మ ఇల్లు విడిచి మధుతో లేచిపోవడానికి స్టేషన్‌కు బయలుదేరుతుంది. ప్రమాదం జరిగి ఆమె మూగబోతుంది. అసలే కష్టాలలో ఉన్న రామయ్యకు ఈ సంఘటన గోరుచుట్టుపై రోకటిపోటు అవుతుంది.

మూలాలు

బయటి లింకులు
 

వర్గం:ఛాయాదేవి నటించిన చిత్రాలు
వర్గం:చంద్రమోహన్ నటించిన సినిమాలు
వర్గం:గుమ్మడి నటించిన చిత్రాలు
వర్గం:రమణారెడ్డి నటించిన సినిమాలు
వర్గం:సత్యనారాయణ నటించిన చిత్రాలు
వర్గం:వాణిశ్రీ నటించిన చిత్రాలు
వర్గం:తెలుగు కుటుంబకథా చిత్రాలు
వర్గం:కె.వి.చలం నటించిన సినిమాలు
వర్గం:కాకరాల నటించిన సినిమాలు